BROOK จัดประกวดนางงาม AI ผลักดันวงการคอนเทนต์ครีเอท
BROOK จัดประกวดเวทีนางงาม AI โลก Metaverse ชิงเงินรางวัลกว่า 30,000 บาท หวังผลักดันวงการคอนเทนต์ครีเอท ต่อยอดโปรเจกต์ BROOKREATOR
BROOK จัดประกวดเวทีนางงาม AI โลก Metaverse ชิงเงินรางวัลกว่า 30,000 บาท หวังผลักดันวงการคอนเทนต์ครีเอท ต่อยอดโปรเจกต์ BROOKREATOR
28 มี.ค. 2566

บริษัท บรุ๊คเคอร์ กรุ๊ป จำกัด (มหาชน) หรือ BROOK เปิดโปรเจกต์แข่งขันสร้าง นางงาม AI  จาก application หมวดหมู่ Generative AI ในหัวข้อ Miss AI of 2023 ชิงเงินรางวัลกว่า 30,000 บาท ผู้บริหารมั่นใจช่วยผลักดันสายคอนเทนต์ครีเอทผลงานใหม่อย่างสร้างสรรค์จาก AI ที่จะแปลง Text เป็น Image ต่อยอดการใช้งานเว็บวาดภาพ BROOKREATOR ภายใต้เครือ BROOK Digital Asset ให้เติบโตอย่างแพร่หลายในอนาคต
นายวริศ บูลกุล กรรมการผู้จัดการใหญ่ ฝ่ายสินทรัพย์ดิจิทัล BROOK เปิดเผยว่า บริษัทเห็นการเติบโต Text-to-image generators หรือการเปลี่ยนข้อความจากผู้ใช้งานที่อธิบายจินตนาการให้เป็นรูปภาพที่ต้องการได้อย่างแม่นยำโดยปัญญาประดิษฐ์ ซึ่งได้รับการตอบรับเป็นอย่างดีและองค์กรขนาดใหญ่ระดับโลกกำลังพัฒนาเพิ่มประสิทธิภาพขึ้นไปอีกขั้น จึงเป็นที่มาของการสนับสนุนให้เกิดการพัฒนาและสร้างสรรค์ผลงาน ด้วยการจัดประกวดการสร้าง นางงาม AI เป็นครั้งแรกของเมืองไทย
โดยผู้เข้าแข่งขันต้องสร้าง AI avatar โดยใช้ application ของ Stable Diffusion และใช้วิธี Text-to-image เท่านั้น ผู้เข้าแข่งขันจะต้องส่งรายละเอียดต่างๆที่ใช้ในการสร้างผลงาน เพื่อให้ใครก็ได้สามารถสร้างภาพที่เหมือนกันได้จากข้อมูลเดียวกัน งานประกวดนี้จะแสดงให้เห็นถึงอนาคตที่ “ไม่ว่าใครก็เป็นนางงามในโลก Metaverseได้!”
ขณะที่เกณฑ์การตัดสินจะเน้น 4 ด้านเป็นหลัก คือ ความคิดสร้างสรรค์ ความเป็นเอกลักษณ์และความเป็นต้นฉบับ ที่สร้างขึ้นโดยผู้เข้าแข่งขัน, คุณภาพทางเทคนิค ภาพที่สร้างขึ้นสอดคล้องและมีความสมดุลของภาพกับข้อความ text ที่ใช้ และความแม่นยำในการทำภาพให้คล้ายเดิมทุกครั้งที่ generate ภาพใหม่ๆ, คุณภาพศิลปะ มีความสวยงามและมีคุณภาพโดยรวม และความเกี่ยวข้องกับหัวข้อ Miss AI of 2023
“ผมและทีมงานได้พัฒนาเว็บวาดภาพด้วย AI ในชื่อ brookreator.ai ซึ่งเป็นประโยชน์ต่อผู้ใช้งานในสายคอนเทนต์เพื่อสร้างสรรค์ผลงานให้ตรงตามจินตนาการที่ต้องการ และในการจัดประกวดสร้าง AI Avatar ครั้งนี้จะช่วยต่อยอดได้ดีเพราะผู้เข้าประกวดสามารถเลือกใช้ Brookreator หรือ application อื่นๆเป็นเครื่องมือที่ใช้ในการครีเอทผลงานเพื่อส่งเข้าประกวดได้ ทำให้เราเห็นศักยภาพของ Generative AI เพื่อนำไปพัฒนาให้ตอบโจทย์การใช้งานในวันข้างหน้าต่อไป” นายวริศ กล่าว 
ทั้งนี้ BROOK กำหนดส่งผลงานภายในวันที่ 10 เมษายน 2566 และจะประกาศผู้ชนะการตัดสิน ได้รับเงินรางวัลรวมมูลค่ากว่า 30,000 บาท ในวันที่ 18 เมษายน 2566 สามารถดูข้อกำหนดและเงื่อนไขในการส่งผลงานได้ที่ https://www.brookreator.ai/miss-ai-of-2023